b'\n_START_ARTICLE_\nMilivoj \xc5\xa0repel\n_START_PARAGRAPH_\nMilivoj \xc5\xa0repel (Karlovac, 8. studenoga 1862. \xe2\x80\x94 Zagreb, 23. velja\xc4\x8de 1905.), slavist, kroatist, hrvatski klasi\xc4\x8dni filolog, knji\xc5\xbeevni kriti\xc4\x8dar i prevoditelj._NEWLINE_Poha\xc4\x91ao je Klasi\xc4\x8dnu gimnaziju u Zagrebu koju je zavr\xc5\xa1io 1880. godine. Studij filozofije te slavistike i klasi\xc4\x8dne filologije je  zavr\xc5\xa1io na Sveu\xc4\x8dili\xc5\xa1tu u Zagrebu. Od 1884. do 1887. godine je predavao u Klasi\xc4\x8dnoj gimnaziji. Doktorirao je 1886. godine dizertacijom \xe2\x80\x9eAkcenat i metar juna\xc4\x8dkih narodnih pjesama\xe2\x80\x9c. Od godine 1889. predaje klasi\xc4\x8dnu filologiju na zagreba\xc4\x8dkom Sveu\xc4\x8dili\xc5\xa1tu. Od 1893. godine redoviti je \xc4\x8dlan HAZU-a (tada JAZU). Uz klasi\xc4\x8dnu filologiju bavio se i slavistikom, posebno kroatistikom._NEWLINE_Kao urednik Vijenca upoznavao je hrvatske \xc4\x8ditaoce s najpoznatijim ruskim i francuskim piscima. Prevodio je s ruskog i francuskog. Bio je pobornik knji\xc5\xbeevnog realizma._NEWLINE_Najpoznatija djela su mu: Rimska satira (1894.), Rimska knji\xc5\xbeevnost i latinski jezik (1898.), Klasi\xc4\x8dna filologija (1899.), Preporod u Italiji u XV. i XVI. stolje\xc4\x87u (1899.), Ruski pripovjeda\xc4\x8di (1894.).'